**Zákazka s nízkou hodnotou (civilná)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(realizovaná formou výzvy na predkladanie ponúk)**

**Výzva na predkladanie ponúk**

**1. Obstarávateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Obchodný register: Okresný súd Žilina, Oddiel: Sro, Vložka číslo: 3510/L IČO:                           36 007 099

Kontaktná osoba:       Ing. Peter Ďurkovský, oddelenie verejného obstarávania
Telefón:                      +421 415660168
E-mail:                        peter.durkovsky@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

 Zákazka je obstarávaná postupom zákazky s nízkou hodnotou (ďalej aj ako „zákazka“) podľa § 117 vyššie cit. zákona.

**2. Názov zákazky**

**Zabezpečenie kurzov pravidelného výcviku vodičov s vodičským oprávnením sk. D, DE, D1, D1E, podľa zákona č. 280/2006 Z. z. – Zákon o povinnej základnej kvalifikácii a pravidelnom výcviku niektorých vodičov**

**3. CPV kód predmetu obstarávania**

Spoločný slovník obstarávania (Hlavný slovník):

80500000-9 Školiace (výcvikové) služby

**4. Druh zákazky**

Služba

**5. Predpokladaná hodnota zákazky**

Predpokladaná hodnota zákazky: 22 270,00 EUR bez DPH

**6. Opis predmetu zákazky a jeho technická špecifikácia**

Predmetom zákazky je výber Poskytovateľa služby, ktorá spočíva v zabezpečení kurzov pravidelného výcviku vodičov s vodičským oprávnením sk. D, DE, D1, D1E, podľa zákona č. 280/2006 Z. z. – Zákon o povinnej základnej kvalifikácii a pravidelnom výcviku niektorých vodičov (ďalej aj ako „kurz“).

Opis predmetu zákazky a jeho technická špecifikácia sú podrobne uvedené v ***Prílohe č. 1*** tejto Výzvy, ktorá je zároveň Prílohou č. 1 Zmluvy o poskytovaní služieb.

Predmetná zákazka nie je rozdelená na časti.

Variantné riešenia sa nepripúšťajú.

Elektronická aukcia sa neuplatňuje.

**Informácia k obhliadke:**

Obhliadka sa v tomto postupe zadávania zákazky neuplatňuje.

**7. Forma zmluvného vzťahu**

Obstarávateľ uzavrie s jedným úspešným uchádzačom Zmluvu o poskytovaní služieb podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2. zákona č. 513/1991 Zb. (Obchodný zákonník v platnom znení).

Zmluva o poskytovaní služieb bude uzavretá s jedným úspešným uchádzačom.

Bližšie informácie o obchodno-zmluvných podmienkach sú uvedené v návrhu Zmluvy o poskytovaní služieb, ktorá je ***Prílohou č. 4*** tejto Výzvy.

**8. Financovanie predmetu zákazky**

Predmet zákazky bude financovaný z finančných prostriedkov obstarávateľa.

Obstarávateľ neposkytne úspešnému uchádzačovi finančné zálohy ani preddavky na realizáciu predmetu zákazky.

**9. Jazyk v predmetnom verejnom obstarávaní a komunikácia**

9.1 Ponuka a tiež doklady v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady a informácie v písomnej forme predložené v cudzom jazyku musia byť zároveň predložené aj ako úradný preklad týchto dokladov a informácií do štátneho, t.j. do slovenského jazyka. Výnimka platí pre doklady predložené v českom jazyku. Tieto sú plne akceptované. Úradný preklad dokumentov a informácií z cudzieho jazyka do českého jazyka je akceptovaný.Vyššie uvedené platí aj pre komunikáciu medzi záujemcom/uchádzačom a obstarávateľom (napr. v procese vysvetľovania a pod.).

V prípade zistenia porušenia ustanovení bodu 9.1 zo strany záujemcu/uchádzača si obstarávateľ vyhradzuje právo nezaradiť ponuku takého uchádzača do vyhodnotenia na základe hodnotiaceho kritéria podľa bodu 11. Výzvy.

**9.2 Komunikácia a spôsob výmeny informácií:**

-zaslanie výzvy na predkladanie ponúk subjektom: e-mailom;

-vysvetľovanie informácií uvedených vo Výzve na predkladanie ponúk a týkajúcich sa predmetu zákazky: e-mailom (platí aj pre záujemcu, ktorý žiada obstarávateľa o vysvetlenie);

-predkladanie ponúk zo strany uchádzača: **e-mailom** na adresu: peter.durkovsky@dpmz.sk;

-vysvetľovanie informácií uvedených v dokladoch ponuky uchádzača: e-mailom;

-informácia o výsledku vyhodnotenia ponúk zaslaná uchádzačom: e-mailom;

-doručenie odsúhlasenej a úspešným uchádzačom potvrdenej Zmluvy o poskytovaní služieb určenej na uzavretie: v listinnej forme na adresu sídla obstarávateľa;

-komunikácia v iných veciach súvisiacich so zákazkou: e-mailom;

V prípade nedodržania určenej formy komunikácie, t.j. spôsobu výmeny informácií a určených elektronických formátov vyhotovenia predkladaných dokumentov v ponuke si obstarávateľ vyhradzuje právo nezaradiť ponuku uchádzača do vyhodnotenia na základe hodnotiaceho kritéria podľa bodu 11. Výzvy.

**10. Ponuka uchádzača bude pozostávať z predloženia nasledovných dokladov:**

Uchádzač predloží obstarávateľovi v lehote do uplynutia termínu na predkladanie ponúk nasledovné doklady:

**1)**Uchádzač predloží doklad – **Opis predmetu zákazky a jeho technická špecifikácia.** Tento dokument je ***Prílohou č. 1*** tejto Výzvy. Uchádzač vyplní (dopíše) v závere dokumentu všetky požadované údaje a tento podpísaný dokument predkladá obstarávateľovi vyhotovený v elektronickej forme (ako scan vo formáte .pdf). Tento dokument je zároveň Prílohou č. 1 návrhu Zmluvy o poskytovaní služieb.

**2)**Uchádzač predloží doklad - **Identifikačné údaje uchádzača a návrh na plnenie kritérií**. Tento dokument je ***Prílohou č. 2*** tejto Výzvy. Uchádzač vyplní (dopíše) v dokumente všetky požadované údaje a tento dokument predkladá obstarávateľovi vyhotovený v elektronickej forme (ako scan vo formáte .pdf). Tento dokument je zároveň Prílohou č. 2 návrhu Zmluvy o poskytovaní služieb.

**!!! Upozornenie: Ceny, ktoré uvedie uchádzač v Prílohe č. 2 sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Výnimkou môže byť zmena ceny za poskytnuté služby v priebehu trvania zmluvného obdobia, ktorá je spôsobená zmenou výšky správneho poplatku (poplatkov) podľa platnej legislatívy Slovenskej republiky. Ak dôjde k zmene ceny z vyššie uvedeného dôvodu, uplatní sa ustanovenie odseku 8. Článku VIII. Zmluvy o poskytnutí služieb.**

Ceny sa uvádzajú v EUR a centy (pokiaľ sa uvádzajú) sa matematicky zaokrúhľujú na dve desatinné miesta.

Subjekt, ktorý nie je platiteľom dane z pridanej hodnoty (DPH) v Slovenskej republike, upozorní na túto skutočnosť v Prílohe č. 2.

**3)**Uchádzač predloží doklad – **Zoznam subdodávateľov**. Tento dokument je ***Prílohou č. 3*** tejto Výzvy. Uchádzač vyplní (dopíše) v dokumente všetky požadované údaje a tento dokument predkladá obstarávateľovi vyhotovený v elektronickej forme (ako scan vo formáte .pdf). Tento dokument je zároveň Prílohou č. 3 návrhu Zmluvy o poskytovaní služieb.

**4)**Uchádzač v ponuke predloží doklad – **návrh Zmluvy o poskytovaní služieb**. Uchádzač použije ***Prílohu č. 4*** tejto Výzvy, ktorej obsahom je návrh obchodno-zmluvných podmienok. Do návrhu Zmluvy o poskytovaní služieb uchádzač vpíše všetky potrebné údaje podľa predtlače (miesta vyznačené žltým podfarbením textu). Uchádzač nesmie meniť/dopĺňať text ustanovení v Zmluve o poskytovaní služieb (Článok I. až Článok VIII.) mimo vyznačených miest žltým podfarbením. Po doplnení požadovaných údajov v Zmluve o poskytovaní služieb uchádzač odstráni žlté podfarbenie textu a inštrukcie k vyplneniu, ak sú v zmluve uvedené.

Návrh Zmluvy o poskytovaní služieb sa predkladá v ponuke ako naskenovaný dokument vo formáte .pdf.

Návrh Zmluvy o poskytovaní služieb musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh Zmluvy o poskytovaní služieb podpíše iná osoba, musí byť v ponuke predložený scan splnomocnenia od oprávnenej osoby na tento úkon vo formáte .pdf s úradne overeným podpisom.

Návrh Zmluvy o poskytovaní služieb obsahuje prílohy podľa Prílohy č. 1 až č. 3 tejto Výzvy.

Uchádzač v ponuke predkladá Prílohy č. 1 až č. 3 tejto Výzvy (ako súbory) iba v počte 1 ks za každý súbor, t.j. nie duplicitne.

**5)Doklady** **preukazujúce osobné postavenie uchádzača (podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov):**

Uchádzač predloží:

**a)**Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **čestným vyhlásením**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač použije formulár čestného vyhlásenia\_1 uvedený v ***Prílohe č. 5*** tejto Výzvy. Uchádzač v Prílohe č. 5 vyplní údaje o obchodnom mene (názve) uchádzača, uvedie adresu svojho sídla (miesta podnikania), uvedie svoje IČO. Uchádzač uvádza (dopíše) všetky tieto údaje v súlade s údajmi uvedenými v obchodnom, resp. živnostenskom registri. Uchádzač nakoniec uvedie (dopíše) v dokumente miesto a dátum vyhotovenia dokumentu, v dokumente sa uvedie (dopíše) meno a priezvisko osoby za uchádzača, ktorá dokument podpíše. Vhodné je potvrdiť dokument pečiatkou organizácie uchádzača. Uchádzač dokument  predkladá obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena a) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)**Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**. Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**6)**Uchádzač v ponuke predloží doklad - **Čestné vyhlásenie\_2**. Uchádzač na tento účel použije ***Prílohu č. 6*** tejto Výzvy. Uchádzač v Prílohe č. 6 vyplní údaje o obchodnom mene (názve) uchádzača, uvedie adresu svojho sídla (miesta podnikania), uvedie svoje IČO. Uchádzač uvádza (dopíše) všetky tieto údaje v súlade s údajmi uvedenými v obchodnom, resp. živnostenskom registri. Uchádzač nakoniec uvedie (dopíše) v dokumente miesto a dátum vyhotovenia dokumentu, v dokumente uvedie (dopíše) meno a priezvisko osoby za uchádzača, ktorá dokument podpíše. Vhodné je potvrdiť dokument pečiatkou organizácie uchádzača.

Uchádzač dokument predkladá v ponuke naskenovaný vo formáte .pdf.

**7)**Obstarávateľ na základe svojej požiadavky/podmienky uvedenej v Prílohe č. 1 overí náhľadom do verejne prístupného registra (dostupný na [www.jiscd.sk](http://www.jiscd.sk)), či uchádzač je registrovaný v registri školiacich stredísk KKV a to pre typ dopravy (osobná cestná doprava) a skupinu vodičského oprávnenia D, DE, D1, D1E. Za účelom preukázania tejto podmienky resp. požiadavky uchádzač v ponuke nepredkladá žiadny doklad.

**Upozornenie:** Obstarávateľ upozorňuje záujemcov/uchádzačov, že pokiaľ obstarávateľ v procese vyhodnotenia ponúk zistí v ponuke uchádzača chýbajúci doklad a tento doklad obstarávateľ nedokáže zabezpečiť iným vhodným spôsobom (napr. z informačného systému verejnej správy a pod.), ponuka uchádzača nebude zaradená do vyhodnotenia na základe hodnotiaceho kritéria podľa bodu 11. Výzvy.

V prípade, že obstarávateľ zistí náhľadom do verejne prístupného registra, že uchádzač nespĺňa podmienku/požiadavku podľa bodu 10.7), ponuka uchádzača nebude zaradená do vyhodnotenia na základe hodnotiaceho kritéria podľa bodu 11. Výzvy.

**11. Kritérium na vyhodnotenie ponúk**

Predložené ponuky budú vyhodnocované na základe najnižšej ceny.

Kritériom na vyhodnotenie ponúk v tomto postupe zadávania zákazky je cena v EUR bez DPH za všetkých zamestnancov, ktorí absolvujú kurz v rozsahu podľa Prílohy č. 1 za celé zmluvné obdobie.

Bližšie informácie viď Príloha č. 2 Výzvy na predkladanie ponúk.

**12. Forma, miesto a spôsob predkladania dokladov, ktoré tvoria ponuku uchádzača**

Uchádzač predkladá doklady, ktoré sú obsahom ponuky **výlučne elektronickou poštou (e-mailom)** **ako scan dokumentov v rozsahu podľa bodu 10. tejto výzvy a to vo formáte .pdf, ak nie je uvedené inak** a na adresu: peter.durkovsky@dpmz.sk.

Obstarávateľ akceptuje predloženie dokladov v ponuke vyhotovených aj v inom elektronickom needitovateľnom formáte okrem formátu .pdf.

Predloženie ponuky v listinnej forme na adresu sídla obstarávateľa je v rozpore s požiadavkami obstarávateľa a takto doručené ponuky nebudú zaradené do vyhodnotenia na základe hodnotiaceho kritéria podľa bodu 11. Výzvy.

**13. Lehota na predkladanie ponúk**

Termín: **do 14.05.2021 (vrátane tohto dňa)**

Ponuky predložené po lehote na predkladanie ponúk nebudú vyhodnotené. Predložené ponuky nemožno odvolať po uplynutí lehoty na predkladanie ponúk.

**14. Lehota na vysvetľovanie informácií uvedených vo výzve a informácií týkajúcich sa predmetu zákazky**

Uchádzač môže požiadať obstarávateľa o písomné vysvetlenie informácií, ktoré sú uvedené vo výzve na predkladanie ponúk a ktoré sa týkajú predmetu zákazky. Môže tak urobiť v termíne najneskôr do 10.05.2021 (vrátane tohto dňa). Žiadosť o vysvetlenie uchádzač zašle e-mailom na adresu obstarávateľa: peter.durkovsky@dpmz.sk. Obstarávateľ bezodkladne, najneskôr do 11.05.2021 (vrátane tohto dňa) podá záujemcovi/uchádzačovi písomne (e-mailom) vysvetlenie. Toto vysvetlenie spolu s otázkami zo žiadosti zašle súčasne všetkým osloveným subjektom a zverejní na svojom webovom sídle pri predmetnej zákazke. Ak bude potrebné, obstarávateľ primerane predĺži lehotu na predkladanie ponúk.

**15. Vyhodnotenie ponúk, informácia o výsledku vyhodnotenia cenových ponúk**

Po uplynutí lehoty na predkladanie ponúk obstarávateľ ponuky vyhodnotí, či uchádzač predložil všetky doklady požadované obstarávateľom vo výzve a či uchádzač splnil podmienky/požiadavky stanovené obstarávateľom na predmet zákazky. V prípade, že uchádzač predložil všetky požadované doklady a splnil všetky podmienky/požiadavky určené obstarávateľom vo Výzve na predkladanie ponúk, bude jeho ponuka vyhodnocovaná na základe hodnotiaceho kritéria, ktoré je uvedené v bode 11 tejto Výzvy. Stanovené bude umiestnenie uchádzačov v poradí a určený bude jeden úspešný uchádzač. Ak počas vyhodnotenia ponúk bude relevantné, obstarávateľ požiada uchádzača o vysvetlenie ponuky a určí lehotu na doručenie vysvetlenia.

Ponuky predložené obstarávateľovi sa zoradia podľa výšky ceny hodnotiaceho kritéria v EUR bez DPH a to od najnižšej ceny po najvyššiu cenu (vzostupne). Úspešným bude ten uchádzač, ktorý ponúkne najnižšiu cenu v EUR bez DPH za určené hodnotiace kritérium.

Ostatným uchádzačom, ktorí ponúkli vyššiu cenu ako úspešný uchádzač, bude priradené umiestnenie v poradí vzostupným spôsobom a to podľa výšky ponúknutej ceny v EUR bez DPH za hodnotiace kritérium. Uchádzači, ktorí sa umiestnia na druhom a ďalších miestach v poradí, budú vyhodnotení ako neúspešní uchádzači. V prípade, že ponuku predloží iba jeden uchádzač, porovnávanie ponúknutých cien nebude v rámci vyhodnotenia realizované a obstarávateľ (odborný útvar obstarávateľa, t.j. predkladateľ požiadavky na obstaranie predmetu zákazky) posúdi (napr. v porovnaní s cenami dostupnými na trhu alebo s cenami, ktoré sú uvedené v uzavretých zmluvách, ktoré sú k dispozícií z verejne prístupných zdrojov a pod.), či ponuku takéhoto uchádzača príjme, alebo uplatní možnosť zrušenia postupu zadávania zákazky na základe vyhradeného práva v tejto Výzve.

Obstarávateľ bezodkladne, najneskôr však do 20.05.2021 (vrátane tohto dňa) po vyhodnotení ponúk oznámi informáciu o výsledku vyhodnotenia ponúk každému uchádzačovi, ktorý predložil ponuku a informáciu o výsledku vyhodnotenia ponúk zverejní na svojom webovom sídle pri konkrétnej zákazke. Ak si to situácia v priebehu vyhodnocovania ponúk vyžiada, obstarávateľ si vyhradzuje právo v priebehu vyhodnocovania ponúk určiť novú lehotu na oznámenie informácie o výsledku vyhodnotenia ponúk a to aj opakovane. Zmena tejto lehoty bude vždy písomne oznámená všetkým uchádzačom a zverejnená bude na webovom sídle obstarávateľa pri konkrétnej zákazke. Obstarávateľ zdokumentuje priebeh verejného obstarávania a záznam uchováva v dokumentácii z obstarávania zákazky.

**16. Postup po vyhodnotení ponúk**

Po odoslaní informácie o výsledku vyhodnotenia ponúk uchádzačom, obstarávateľ písomne (e-mailom) vyzve úspešného uchádzača k doručeniu potvrdených rovnopisov Zmluvy o poskytovaní služieb v listinnej forme a informuje ho o ďalšom postupe pri uzavretí zmluvy.

**17. Doplňujúce informácie**

1.Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok tohto verejného obstarávania.

2.Obstarávateľ si vyhradzuje právo zrušiť postup zadávania zákazky v prípade, ak ponuka úspešného uchádzača alebo všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Obstarávateľ si vyhradzuje právo zrušiť postup zadávania zákazky aj v prípade, ak by si miesto realizovania kurzov vyžadovalo vynaloženie takých nákladov obstarávateľa na zabezpečenie dopravy zamestnancov na kurz, stravných náhrad a iných súvisiacich nákladov, ktoré by boli neúmerne vysoké a predstavovali by pre obstarávateľa takú ekonomickú a finančnú záťaž, pre ktorú nebude môcť v tomto postupe zadávania zákazky ďalej pokračovať.

3.Obstarávateľ si vyhradzuje právo zrušiť obstarávanie predmetu zákazky, ak sa zmenili okolnosti, za ktorých bolo obstarávanie začaté, alebo môže postup zadávania zákazky zrušiť, pokiaľ bola obstarávateľovi predložená iba jedna ponuka, resp. ak iba jedna ponuka splnila všetky požiadavky obstarávateľa uvedené vo Výzve na predkladanie ponúk.

4.Obstarávateľ si vyhradzuje právo zrušiť toto obstarávanie aj v prípade, ak na predmet zákazky nebola predložená v lehote na predkladanie ponúk žiadna ponuka.

5.Obstarávateľ si vyhradzuje právo zrušiť verejné obstarávanie zákazky aj v prípade, ak na predmet zákazky (vyhodnocovaná na základe najnižšej ceny) boli predložené dve alebo viaceré rovnaké ceny spolu v EUR bez DPH špecifikované vo výzve ako hodnotiace kritérium, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených ponúk.

**18. Zoznam príloh k Výzve na predkladanie ponúk**

Príloha č. 1: Opis predmetu zákazky a jeho technická špecifikácia

Príloha č. 2: Identifikačné údaje uchádzača a návrh na plnenie kritérií

Príloha č. 3: Zoznam subdodávateľov

Príloha č. 4: návrh Zmluvy o poskytovaní služieb

Príloha č. 5: Čestné vyhlásenie\_1

Príloha č. 6: Čestné vyhlásenie\_2

Zverejnenie zákazky: webové sídlo obstarávateľa

http://www.dpmz.sk/zakazky-s-nizkou-hodnotou/

**V Žiline, 04.05.2021**

Vypracoval: Ing. Peter Ďurkovský, odd. verejného obstarávania